OpenLLM-France/wikimedia huggingface dataset:
# Institució de Ponent per l'Estudi i la Conservació de l'Entorn Natural

La Institució de Ponent per l'Estudi i la Conservació de l'Entorn Natural (IPCENA) és una entitat ecologista fundada l'any 1990 que treballa a les comarques de Ponent i el Pirineu en la defensa del medi ambient i de la qualitat de vida de les persones.
La raó de ser de l'entitat és la conservació del patrimoni natural i el seu estudi, amb la finalitat de difondre'n els valors i sensibilitzar-ne la societat. Al llarg dels seus anys d'existència, IPCENA s'ha significat en multitud de causes ambientals com són la defensa de la Timoneda d'Alfés, la plataforma ciutadana Salvem el Congost de Mont-rebei, o la defensa dels ossos bruns del Pirineu, per a esmentar-ne algunes de notable rellevància social.

## Referències

* ↑ «Qui som?». IPCENA. Arxivat de l'original el 1 d’abril 2016. [Consulta: 17 abril 2016].
* ↑ «Ipcena denuncia la presència de cadàvers animals en un contenidor del Canal d’Urgell». La Manyana, 02-05-2021. [Consulta: 26 juliol 2021].
* ↑ «Tancament de l'Aeroclub». [Consulta: 13 març 2016].
* ↑ «La mobilització social aconsegueix que Endesa es faci enrere». Arxivat de l'original el 2017-12-19. [Consulta: 13 març 2016].
* ↑ «IPCENA presenta un Pla de recuperació de l'ós bru i en demana la tramitació urgent». [Consulta: 13 març 2016].
# Districte de Neuchâtel

El districte de Neuchâtel és un dels sis districtes del cantó de Neuchâtel (Suïssa). Té una població de 51689 habitants (cens de 2007) i una superfície de 80,02 km². Està format per 7 municipis i el cap del districte és Neuchâtel.

## Municipis

* Cornaux
* Cressier
* Enges
* Hauterive
* La Tène
* Le Landeron
* Lignières
* Neuchâtel
* Saint-Blaise

## Vegeu també

* Districtes del Cantó de Neuchâtel
# Molí de la Febró

Molí de la Febró és una obra de la Febró (Baix Camp) inclosa a l'Inventari del Patrimoni Arquitectònic de Catalunya.

## Descripció

La teulada de l'edifici està enfronsada i d'entre les runes si pot veure el mecanisme de les moles i una arcada ogival que aguantava el trespol, per la part del darrere hom si pot veure el que havia sigut la bassa i el cacau d'I m. de diàmetre per uns 8-10 m. de fondària.

## Referències

* ↑ «Molí de la Febró». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 novembre 2018].

## Enllaços externs

* «Molí de la Febró». Mapa de recursos culturals. Diputació de Tarragona.
# Notiosorex evotis

Notiosorex evotis és una espècie de mamífer de l'ordre dels eulipotifles. És endèmica del centre i l'oest de Mèxic.

## Referències

* ↑ Hutterer, Rainer. «Order Soricomorpha (p. 220-311)». A: Wilson, Don E. i Reeder, DeeAnn M. (editors). Mammal Species of the World. 3a edició. Baltimore (Maryland): Johns Hopkins University Press, 2 vol. (2.142 pàg.), 16 novembre 2005. ISBN 978-0-8018-8221-0.
* ↑ Castro-Arellano, I.; Timm, R.; Matson, J.; Woodman, N. Notiosorex evotis. UICN 2008. Llista Vermella d'espècies amenaçades de la UICN, edició 2008, consultada el 25 novembre 2014.
# .it

.it és el domini de primer nivell territorial d'Itàlia.
El primer domini .it sol·licitat va ser el del CNR; la sol·licitud es va enviar el 23 de desembre de 1987 i es va activar l'1 de gener de 1988.
Hi ha noms reservats al segon nivell com ara italy.it, també altres noms que es refereixen a regions geogràfiques d'Italia i també aquests dos noms.
* gov.it és el domini oficial del govern italià, i el seu ús s'està incrementant ràpidament.
* edu.it domini poc emprat i mai formalitzat.

## Enllaços externs

* IANA .it informació dels propietaris dels dominis .it (whois)
* NIC italià

## Referències

* ↑ «IDN PER LE 24 LINGUE DELL'UE», 22-01-2015.
* ↑ «Venti anni di domini .it». Hardware Upgrade, 20 decembre 2007. [Consulta: 28 novembre 2023].
Dominis de primer nivell territorial :
Dominis de primer nivell internacionalitzats :
Alfabet ciríl·lic:
.бел (.bel, Belarús)
.қаз (.qaz, Kazakhstan)
.мкд (.mkd, Macedònia)
.мон (.mon, Mongòlia)
.рус (.rf, gent de parla russa)
.рф (.rus, Rússia)
.срб (.srb, Sèrbia)
.укр (.ukr, Ucraïna)
Alfabet àrab:
الجزائر. (al-Jazā'ir, Algèria)
مصر. (masr, Egipte)
بھارت. (bharat, Índia)
ایران. (Iran)
الاردن. (al-urdun, Jordània)
فلسطين. (filastin, Territoris Palestins)
پاکستان. (pakstan, Pakistan)
قطر. (qatar, Qatar)
السعودية. (al-saudiah, Aràbia Saudí)
سوريا. (sūryā, Síria)
تونس. (tunis, Tunísia)
امارات. (emarat, UAE)
عمان. (Oman)
مليسيا. (maleesya, Malàisia
المغرب. (almahgrib, Marroc)
سودان. (Sudan)
اليمن. (alyemen, Iemen)
Alfabets indis:
.বাংলা (bangla, Bangladesh)
.ভারত (bharôt, Índia)
.भारत (bharat, Índia)
.భారత్ (bharat, Índia)
.ભારત (bharat, Índia)
.ਭਾਰਤ (bharat, Índia)
.இந்தியா (inthiyaa, Índia)
.ලංකා (lanka, Sri Lanka)
.இலங்கை (ilangai, Sri Lanka)
.ไทย (thai, Tailàndia)
.சிங்கப்பூர் (cinkappūr, Singapur)
Caràcters xinesos:
.中国 (Zhōngguó, Xina)
.中國 (Zhōngguó, Xina)
.香港 (Hong Kong)
.台灣 (Taiwan)
.台湾 (Taiwan)
.新加坡 (Xīnjiāpō/Sin-ka-po, Singapur)
Altres alfabets i escriptures del món:
.გე (ge, Geòrgia)
.한국 (Hanguk, Corea del Sud) :
ccTLDs internacionalitzats proposats :
.бг (bg, Bulgària, rebutjat) .κπ (kp, Xipre) .ελ (el, Grècia, rebutjat) ישראל. (yisrael, Israel) .日本 (nippon, Japó) .ລາວ (lao, Laos) :
Altres dominis :
Reservats / sense assignarAssignats / sense úsEn fase de desaparició / Entrada a ISO 3166-1 esborradaRetirats / esborratsProposats
.bl .bq .eh .mf
.bv .gb .sj
.su
.bu .cs .dd .um .yu .zr .an .tp
.ct :
Vegeu també Dominis de primer nivell genèrics :
Viccionari
# Institució de la memòria

El terme institució de la memòria, sovint anomenat col·lectivament com a "institucions de la memòria", és un terme col·lectiu per a les institucions que preserven i transmeten els coneixements. Es tracta, en particular de les biblioteques, els museus i els arxius. Per referir-se a elles s'aplica sovint el terme GLAM, format a partir de les paraules angleses «galleries, libraries, archives, and museums» («pinacoteques, biblioteques, arxius i museus»). El terme fou introduït per Lorcan Dempsey en 1999, passant a ser usat habitualment en Biblioteconomia i Documentació.
El terme va ser encunyat en un principi per referir-se a la informació digital en el context d'arxiu a llarg termini i la posada a disposició del públic. Tot i les grans diferències en la ubicació i la forma d'organització i el coneixement emmagatzemat, les institucions de la memòria s'enfronten a problemes similars en termes de tecnologia, finançament i drets d'autor. Des de la perspectiva dels usuaris d'ofertes digitals d'institucions del patrimoni cultural, és irrellevant on es trobava originalment la informació recuperada. Diversos autors entenen que les institucions de la memòria van més enllà de les tradicionalment anomenades com a tals (arxius, biblioteques i museus).

## Referències

* ↑ Byrne, Alex «Institutional memory and memory institutions». The Australian Library Journal, Vol. 64, Núm. 4, 2015, pàg. 259-269. DOI: 10.1080/00049670.2015.1073657 [Consulta: 26 novembre 2016].
* ↑ «Australian Society of Archivists Annual Conference - GLAM» (en anglès), 17–20 setembre 2003. Arxivat de l'original el 2003-08-01. [Consulta: 26 novembre 2016].
* ↑ Wellington, Shannon. Building GLAMour: Converging practice between Gallery, Library, Archive and Museum entities in New Zealand Memory Institutions.. Victoria University of Wellington, 2013, p. 2-3 [Consulta: 26 novembre 2016].
* ↑ Dempsey, Lorcan «Scientific, Industrial, and Cultural Heritage: a shared approach: a research framework for digital libraries, museums and archives». Ariadne, Núm. 22, 12-01-2000. Arxivat de l'original el 27 de novembre 2016 [Consulta: 26 novembre 2016].
* ↑ Buckland, Michael; Lynch, Clifford «The Changing Role of Documents in Society and the Role of Cultural Heritage "Memory" Institutions». CNI Report and the Changing Role of Documents in Society and the Role of Cultural Heritage "Memory" Institutions, 12-04-2013.
* ↑ Buckland, Michael «Cultural Heritage, Memory Institutions, and Technology». Conference on Technology, Culture, and Memory 2013, Recife, Brazil, 2013 [Consulta: 26 novembre 2016].
# Districte de Neustadt an der Waldnaab

El districte de Neustadt an der Waldnaab, en alemany Landkreis Neustadt an der Waldnaab, és un districte rural (Landkreis), una divisió administrativa d'Alemanya, situat al nord de la regió administrativa de l'Alt Palatinat a l'estat federat de l'Estat Lliure de Baviera (Freistaat Bayern). Limita al nord amb el districte de Tirschenreuth, a l'est amb Plzeňský kraj de la República Txeca, al sud amb els districtes de Schwandorf i Amberg-Sulzbach i a l'oest amb el districte de Bayreuth.

## Municipis

Municipis al districte de Neustadt an der Waldnaab per categories (habitants el dia 31 de desembre de 2008):

### Stadt

* Eschenbach in der Oberpfalz (4159)
* Grafenwöhr (6791)
* Neustadt am Kulm (1264)
* Neustadt an der Waldnaab (5938)
* Pleystein (2621)
* Pressath (4510)
* Vohenstrauß (7722)
* Windischeschenbach (5351)

### Markt

* Eslarn (2925)
* Floß (3507)
* Kirchenthumbach (3305)
* Kohlberg (1275)
* Leuchtenberg (1311)
* Luhe-Wildenau (3430)
* Mantel (2997)
* Moosbach (2488)
* Parkstein (2298)
* Tännesberg (1543)
* Waidhaus (2420)
* Waldthurn (2048)

### Gemeinde

* Altenstadt an der Waldnaab (4986)
* Bechtsrieth (1.087)
* Etzenricht (1.619)
* Flossenbürg (1.699)
* Georgenberg (1422)
* Irchenrieth (1147)
* Kirchendemenreuth (892)
* Pirk (1805)
* Püchersreuth (1613)
* Schirmitz (2076)
* Schlammersdorf (912)
* Schwarzenbach (1143)
* Speinshart (1154)
* Störnstein (1477)
* Theisseil (1219)
* Trabitz (1346)
* Vorbach (1037)
* Weiherhammer (3889)

## Referències

* ↑ =12411 Bayerisches Landesamt für Statistik und Datenverarbeitung – Fortschreibung des Bevölkerungsstandes zum 31.12.
# Mila Azul

Mila Azul (Kíiv, 1 de desembre de 1997), el nom real del qual és Ekaterina Volkova (Екатерина Волкова), és una model eròtica ucraïnesa i també actriu pornogràfica. Començà la seva carrera l'any 2016 treballant per grans companyies de fotografia eròtica com MetArt, Watch4Beauty, DROYC STUDIOS, i en un parell d'aparicions a iStripper’s Paris on produí fins a sis obres.
Mila ha filmat nombroros vídeos ella mateixa aconseguint gran repercussió els portals de pornografia a Internet.
L'1 de juny del 2017 inicià la seva participació a Model Mayhem on hi publicà tota mena de d'àlbums de fotografies eròtiques. També el juny de 2017 guanyà el premi "iStripper Talent of the Month".
L'any 2019 Mila seria nominada als en la categoria de "Solo Siren – Top Female Solo Performer", però guanyà una cosplayer anomenada Elles Club a qui se li prohibí el premi ja que havia enganyat la plataforma Pornhub i s'hi registrà quan era menor d'edat i havia publicat imatges eròtiques pròpies de quan tenia 15 anys. Elles seria expulsada de la plataforma i també se li prohibiria l'ús d'altres plataformes com OnlyFans, ManyVids, o FanCentro, així com Twitter i Instagram, tot i que d'altres plataformes com Patreon seguiren acceptant els seus continguts.
De nou Mila Azul seria nominada als Pornhub Awards el 2020 en la categoria de "Solo Siren: Top Female Solo Performer" però el premi l'acabà guanyant l'actriu Indigo White.

## Referències

* ↑ «Milla». W4B. [Consulta: 23 agost 2021].
* ↑ «I’m What I Feel». DROYC STUDIOS. Arxivat de l'original el 6 gener 2018. [Consulta: 23 agost 2021].
* 1 2 Yagielowicz, Stephen «iStripper Offers Monthly Talent Contest, Names Mila Azul 'Talent of the Month'». XBIZ.com, 02-06-2017 [Consulta: 23 agost 2021].
* ↑ Yian, Chen «男曬女模性感辣照 網一看竟是她 - 正妹 - 網推». 中時新聞網, 11-02-2011 [Consulta: 23 agost 2021].
* ↑ «Mila Azul Female Model Profile - Kiev, Kiev, Ukraine - 50 Photos». Model Mayhem. [Consulta: 23 agost 2021].
* ↑ «Pornhub Announces 2019 Award Nominees». XBIZ.com, 27-08-2019 [Consulta: 24 agost 2021].
* ↑ «Así fueron los Pornhub Awards 2019». Orgasmatrix, 17-10-2019 [Consulta: 24 agost 2021].
* ↑ Masiello, Shawna «EXPOSED: Pornhub in trouble for featuring Elles, a 16-year-old model». POPTOPIC, 27-10-2020 [Consulta: 24 agost 2021]. Arxivat 21 August 2021$^{[Datemismatch]}$ a Wayback Machine.
* ↑ Masiello, Shawna «Pornhub's Child Star Marketa 'EllesClub' Novotna supported by Patreon». POPTOPIC, 16-04-2021 [Consulta: 24 agost 2021]. Arxivat 8 de setembre 2021 a Wayback Machine.
* ↑ «2020 Pornhub Awards Nominees Announced, Webcast Set for Dec 15». XBIZ.com, 12-11-2020 [Consulta: 24 agost 2021].
* ↑ «Estos son los ganadores de los Pornhub Awards». Orgasmatrix [Consulta: 24 agost 2021].
# Pagament de transferència

A Ciències polítiques i economia, es coneix com a pagament de transferència al pagament d'un govern a una altra organització o individu, grup o un govern d'un altre nivell per al qual no cal rebre directament cap bé o servei a canvi. En teoria econòmica, els pagaments de transferència del govern es consideren sovint com a impostos negatius, ja que en el cas dels impostos, la gent paga al govern sense rebre cap bé o servei directe a canvi.

## Referències

* ↑ Hall, Robert E.; Lieberman, Marc. Macroeconomics: Principles and Applications (en anglès). Cengage Learning, 2012-02-01. ISBN 1111822352.
# Hyperolius wermuthi

Hyperolius wermuthi és una espècie de granota de la família dels hiperòlids que viu a Costa d'Ivori, Guinea i Libèria.
Està amenaçada d'extinció per la pèrdua del seu hàbitat natural.

## Referències

* Rödel, M.-O. & Schiøtz, A. 2004. Hyperolius wermuthi. Llista Vermella d'Espècies Amenaçades de la UICN 2006. Consulta: 16 d'abril del 2008.
# Jordi Pardo i Lázaro

Jordi Pardo i Lázaro (Santa Coloma de Gramenet, Barcelonès, 4 de maig de 1968) fou un jugador català de basquetbol professional que jugava en la posició d'escorta. Va debutar a la Lliga ACB amb el Club Joventut de Badalona després de formar-se en les seves categories inferiors. Va jugar també amb altres equips de l'ACB, com el CB Girona, el CB Salamanca o el CB Granada. També va fer carrera al bàsquet portuguès amb la UD Oliveirense.
El seu germà Ivan també fou jugador professional.

## Palmarès

* 1985: Plata a l'Eurobasquet juvenil amb la Selecció espanyola
* 1987-88: Subcampió de la Recopa d'Europa amb el Joventut de Badalona
* 1988-89: Copa Príncep d'Astúries amb el Joventut de Badalona
* 1990: Plata al Mundobasket sub-22 amb la Selecció espanyola
* 1990-91: Lliga ACB amb el Joventut de Badalona
* 1990-91: Copa Príncep d'Astúries amb el Joventut de Badalona
* 1991-92: Lliga ACB amb el Joventut de Badalona
* 1991-92: Subcampió de la Copa d'Europa de bàsquet amb el Joventut de Badalona

## Referències

* ↑ Jordi Pardo: 'La escopeta nacional' ahora vende jamones a retroACB
* ↑ Los 30 jugadores españoles infravalorados en la historia de la ACB (II) a solobasket.com

## Enllaços externs

* Fitxa a la web de la ACB Arxivat 2010-05-16 a Wayback Machine. (castellà)
# 20.000 llegües sota el mar

20.000 llegües sota el mar (títol original: 20,000 Leagues Under the Sea) és una pel·lícula per televisió de 1997 dirigida per Michael Anderson i protagonitzada per Ben Cross com el capità Nemo. Es va estrenar el 23 de març de 1997. Està doblada al català.
Basada en la Vint mil llegües de viatge submarí de Jules Verne de 1870, destaca per substituir el personatge del criat del professor Aronnax, Conseil, per la filla del professor, Sophie, que es disfressa de nen perquè pugui acompanyar el seu pare a bord de l'USS Abraham Lincoln ; i es converteix en el vèrtex d'un triangle amorós que implica el capità Nemo i Ned l'arponer. La pel·lícula va ser produïda per Hallmark Entertainment.

## Repartiment

* Richard Crenna com Professor Aronnax
* Ben Cross com capità Nemo
* Paul Gross com Ned Land
* Julie Cox com Sophie Aronnax
* Michael Jayston com Almirall John E. Sellings
* Jeff Harding com capità Michael Farragut

## Referències

* ↑ «20,000 Leagues Under the Sea». mubi.com. [Consulta: 17 abril 2024].
* ↑ «20.000 llegües sota el mar». esadir.cat. [Consulta: 17 abril 2024].
# Mnaseu

Mnaseu o Mnàsees (grec antic: Μνασαῖος, llatí: Mnasaeus) va ser un metge grec pertanyent a la secta dels metòdics, una de les escoles de medicina més importants en el món grecoromà.
Va viure amb tota probabilitat al segle i. Va escriure alguns llibres sobre medicina que s'han perdut, i que esmenten Galè, Sorà, Celi Aurelià, Aeci, Pau d'Egina i Alexandre de Tral·les.

## Referències

* ↑ W.A.G., Mnaseas a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 1105
# Duino-Aurisina

Duino-Aurisina (eslovè: Devin-Nabrežina) és un municipi dispers de 8.698 habitants a la província de Trieste, regió de Friül – Venècia Júlia, al nord-est d'Itàlia. La població s'escampa per una dotzena de poblets, els més importants dels quals són: Duino (eslovè: Devin, alemany: Tybein), Sistiana (eslovè: Sesljan, alemany: Seestein) i Aurisina (eslovè: Nabrežina, alemany: Naberschin). Limita amb els municipis de Monfalcone (GO), Doberdò del Lago (GO), Sežana i Komen (Eslovènia), Sgonico (Zgonik) i Trieste.
A Duino hi ha dos castells, el més antic (segle xi) està en ruïnes, mentre en el castell nou encara hi viu el Princip i és obert al públic com a museu. Sota les runes del castell vell, un esperó de roca blanca cau a plom sobre el mar, és la "Dama Bianca", per què sembla una dona embolcallada en un vel blanc, i que va ser l'origen de llegendes gòtiques.
El poble és conegut arreu per ser el lloc on es va inspirar el poeta Rainer Maria Rilke per a escriure les Elegies de Duino mentre visitava a la princesa Maria von Thorn und Taxis.
El castell nou es va començar a construir el 1389 per substituir l'antic castell. El 1400 va passar a mans de la família Walsee, després als Habsburg i a diverses famílies alemanyes de l'Imperi Austríac, fins a arribar als Thurn und Taxis, un dels quals es va naturalitzar italià el 1923, canviant el nom per della Torre e Tasso, duc del Castell de Duino.

## Situació lingüística

| Pertinença lingüística (cens 1971) | 62,50% italià |
| Pertinença lingüística (cens 1971) | 37,50% eslovè |

## Administració

Llista d'alcaldes :
| Període | Identitat | Partit |
| 2003-2007, 2007- | Giorgio Ret | Forza Italia (Centredreta) |

## Personatges il·lustres

* 1385 - 1389 Hugo von Tybein (Duino)
* Alojz Rebula, escriptor en eslovè.

## Enllaços externs

* Castell di Duino – lloc oficial
# Momotxorro

El momotxorro és un personatge d'origen desconegut del carnestoltes d'Altsasu: és meitat home i meitat bou.

## Història

El costum va desaparèixer en la dècada de 1930, i es va recuperar la de 1980, encara que això no va agradar a la gent gran del poble, ja que el record d'aquests personatges anava unit a històries de pillatge, robatori i fins i tot d'agressions sexuals.
És un dels personatges del carnestoltes basc amb més càrrega violenta i sexual: recorre els carrers amb el seu sarde (la forca) atemorint i “agredint” qui es troba al seu pas, i entrant a les cases alienes per “saquejar” el seu interior. Porten banyes i es tapen el rostre amb mocadors o amb pelatges de cavall. Vesteixen una camisa blanca tacada de sang, pells d'ovella, pantalons blaus, mitjons blancs i avarques. Fan soroll amb esquelles cosides a la pell d'ovella o penjades al voltant de la cintura. Ataquen amb el sarde.
El personatge va ser recuperat a partir de les recerques de l'acordionista Enrike Zelaia, que es va entrevistar amb la gent gran del lloc. Des de llavors, s'ha fet cada vegada més popular. La dansa d'aquests personatges a la Plaça dels Furs ha arribat en l'actualitat a ser una mostra d'identitat del poble. Se celebra el dimarts anterior al Dimecres de cendra al so de la Dansa dels Momotxorros (Momotxorroen dantza).
El Dimarts de Carnestoltes es realitza la Puska Biltze (col·lecta per les cases). Després de menjar i beure copiosament amb l'obtingut en la “puska” i caiguda la tarda, centenars de momotxorros surten del frontó envestint entre fers udols contra tot allò viu o mort que es trobin per davant. Després de recórrer diversos carrers, en un moment de la comitiva, Juantramposo, Maskaritak, un boc i les sorginak (bruixes) s'uneixen al festeig. El boc, pujat en un remolc, provoca les femelles ensenyant els seus atributs i totes les sorginak udolen lascivament, i es genera així una escena luxuriosa i divertida que compensa estètica i dinàmicament la violenta actitud dels momotxorros. Després de recórrer els carrers del poble amb les conegudes parats en diverses tavernes, s'acaba a la plaça del poble, on tots ballen al mateix ritme: el de la Momotxorroen dantza.
Després de ballar, tot aquell emmascarat que tingui la cara tapada haurà de trure's el drap, en el cas del momotxorro el cistell, donant per fet el final del ball i mostrant el seu rostre davant de tots els presents. La festa continua amb una gaupasa, nit de festa en èuscar.

## Referències

* ↑ Personajes del Carnaval de Alsasua.
* ↑ Simbología del Carnaval de Alsasua.
# Pagament per visió

El pagament per visió (de l'anglès pay-per-view, PPV) és una modalitat de televisió de pagament, en la qual l'abonat paga per veure els esdeveniments que vulgui veure. Aquests poden ser esdeveniments esportius, pel·lícules, concerts musicals importants, etc.
Habitualment el sistema es comercialitza com a complement d'un paquet de canals de televisió que l'abonat rep contínuament de la manera tradicional, havent de pagar, a més dels esdeveniments comprats, una quota fixa i habitualment un lloguer per l'equip necessari.
A diferència dels sistemes de vídeo a la carta (vídeo on demand), el senyal es transmet de forma simultània per a tots els compradors. El canal emprat pot ser tant digital com analògic, i l'usuari no rep senyal, o el rep distorsionat mentre no faci la "compra". La compra es pot realitzar de forma automàtica, amb el comandament a distància a través del mateix equip descodificador connectat a una línia telefònica o pel mateix cable si es tracta de televisió per cable; també de forma manual, a través d'un distribuïdor o realitzant una trucada telefònica.
La necessitat del descodificador suposa un inconvenient quan es vol veure diferents continguts en diverses televisions de l'abonat.
El sistema de pagament per visió té el seu origen als Estats Units en la dècada dels anys 1970. El primer esdeveniment rellevant en PPV va ser el combat entre Sugar Ray Leonard i Thomas "Hitman" el 1981.

## PPV a Espanya

El primer operador de televisió espanyol que va oferir aquest servei, sota la marca "Taquilla", va ser Canal Satélite Digital, des del començament de la seva marxa al gener de 1997, comercialitzant per aquest sistema els partits de lliga espanyola de futbol, els drets de la qual havia adquirit.
Després s'hi sumaria la segona plataforma de televisió de pagament, Vía Digital, al maig del mateix any. Posteriorment s'hi afegirien els operadors de televisió per cable, com Imagenio de Telefònica, que inclouen a la seva oferta tant el futbol com un gran videoclub de pagament per visió.
Des de setembre de 2009, Mediapro va endegar el nou canal Gol Televisión aprofitant que el govern espanyol havia autoritzat la TDT de pagament, i va trencar així el monopoli que fins llavors havia ostentat Sogecable. Jaume Roures, Conseller Delegat de Mediapro, ha assegurat nogensmenys que el model de pagament per visió per comercialitzar partits de futbol a la televisió desapareixerà a mitjà termini a Espanya, com ja està passant a la resta d'Europa.

## Referències

* ↑ «Gol TV sustituye a Hogar 10 en la TDT» (en castellà). elcorreo.com, 14-08-2009. [Consulta: 10 març 2011].
* ↑ «'El análisis: ¿Es Roures el nuevo Polanco?» (en castellà). eleconomista.es, 14-08-2009. [Consulta: 10 març 2011].
* ↑ «Jaume Roures se encomienda a Dios en el lanzamiento de GolTV» (en castellà). telecinco.es, 17-09-2009. Arxivat de l'original el 2010-01-13. [Consulta: 10 març 2011].
* ↑ «Roures: "El pago por visión no tiene futuro"» (en castellà). Expansión.com, 30-09-2009. [Consulta: 10 març 2011].

## Vegeu també

* Accés Condicional
# Hyperolius xenorhinus

Hyperolius xenorhinus és una espècie de granota de la família dels hiperòlids que viu a la República Democràtica del Congo i, possiblement també, a Uganda.

## Referències

* Schiøtz, A. 2004. Hyperolius xenorhinus. Llista Vermella d'Espècies Amenaçades de la UICN 2006. Consulta: 16 d'abril del 2008.